cyanic-selkie/wikianc huggingface dataset:
Γενεύη
Μεταφορές
thumb|Η είσοδος του κύριου σιδηροδρομικού σταθμού της Γενεύης Η πόλη εξυπηρετείται από το ελβετικό (CFF) και το γαλλικό (SNCF) σιδηροδρομικό δίκτυο. Οι απευθείας συνδέσεις IC και IR επιτρέπουν τη μετακίνηση σε όλη την Ελβετία. Απευθείας συνδέσεις TGV συνδέονται με το Παρίσι, τη Λυών και τη Μασσαλία, στο παρελθόν επίσης με τη Βαρκελώνη και τη Νίκαια. Ο κύριος σιδηροδρομικός σταθμός της πόλης είναι ο Geneva-Cornavin.
Εντός της πόλης, οι Δημόσιες Μεταφορές Γενεύης (Transports publics genevois, TPG) λειτουργούν ένα πυκνό δίκτυο λεωφορείων και τρόλεϊ καθώς και δίκτυο τραμ. Αυτό το δίκτυο είναι διασυνοριακό, καθώς εξυπηρετεί επίσης μέρος της Αιν και της Άνω Σαβοΐας. Παρέχεται επίσης υπηρεσία πλοίων, που συνδέει τις δύο όχθες του λιμανιού. Από μια ουσιαστικά τουριστική αρχική χρήση, η τρέχουσα ανάπτυξή τους τους επιτρέπει ολοένα και περισσότερο να διασφαλίζουν πραγματικό ρόλο στις αστικές συγκοινωνίες.
Το Διεθνές Αεροδρόμιο της Γενεύης (GVA), βρίσκεται στο Κουαντράν, τέσσερα χιλιόμετρα από το κέντρο της πόλης.
Αθλητισμός
Στην πόλη της Γενεύης μια από τις ιστορικότερες και πιο ένδοξες ποδοσφαιρικές ομάδες της Ελβετίας, είναι η Σερβέτ Γενεύης. Η ομάδα ιδρύθηκε το 1890 και πήρε το όνομά της από μια ομώνυμη συνοικία που βρίσκεται στη δεξιά όχθη του ποταμού Ρον.
Η πόλη επίσης διαθέτει ένα αρκετά μεγάλο πόδοσφαίρικο στάδιο χωρητικότητας 32000 θεατών στο οποίο έλαβαν μέρος ορισμένοι από τους αγώνες του Ευρωπαϊκού Πρωταθλήματος Ποδοσφαίρου 2008.
Εξωτερικοί σύνδεσμοι
* Κατηγορία:Πόλεις της Ελβετίας
Μαραθώνας Κάτω Βαρωσίων (ποδόσφαιρο)
Ο Μαραθώνας Κάτω Βαρωσίων (Τσιακκιλερού) ήταν κυπριακή ποδοσφαιρική ομάδα. Αποτελούσε τμήμα του αθλητικού συλλόγου Μαραθώνας Κάτω Βαρωσίων με έδρα το Κάτω Βαρώσι, συνοικία της Αμμοχώστου. Ιδρύθηκε το 1948. Μετά την τουρκική εισβολή και την κατάληψη της Αμμοχώστου το 1974 ο Μαραθώνας επαναδραστηριοποιήθηκε με έδρα το συνοικισμό Τσακιλερό στη Λάρνακα. Η ομάδα είχε δύο συμμετοχές στη Δ΄ κατηγορία ποδοσφαίρου Κύπρου.
Ιστορία
Ο Μαραθώνας αρχικά συμμετείχε στις διοργανώσεις της Ποδοσφαιρικής Ομοσπονδίας Ελεύθερης Περιοχής Αμμοχώστου (ΠΟΕΠΑ), της οποίας υπήρξε ιδρυτικό μέλος. Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Μαραθώνας ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Στην πρώτη του συμμετοχή, την περίοδο 1985-86, τερμάτισε στη 13η θέση του ομίλου του αλλά δεν υποβιβάστηκε. Την επόμενη περίοδο τερμάτισε στην ίδια θέση, η οποία όμως οδηγούσε σε υποβιβασμό στα αγροτικά (τοπικά) πρωταθλήματα. Συνέχισε στις διοργανώσεις της ΠΟΕΠΑ. Σήμερα η ποδοσφαιρική ομάδα του σωματείου είναι μη ενεργή. 1Η Δ΄ κατηγορία ήταν χωρισμένη σε τρεις ομίλους. Ο Μαραθώνας συμμετείχε στον όμιλο Λάρνακας-Αμμοχώστου.
Δείτε επίσης
Κατηγορία:Αθλητικοί σύλλογοι Επαρχίας Αμμοχώστου Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Ιδρύσεις ποδοσφαιρικών ομάδων το 1948
Αριάμιρ
μικρογραφία| Απεικόνιση της Α΄ Συνόδου της Μπράγκα, που δείχνει τον Αριάμιρ (δεξιά) με τους επισκόπους Λουκρήτιο, Ανδρέα και Μαρτίνο του Ντούμιο. Από τον [[Codex Vigilanus του 10ου αι.]]
Ο Αριάμιρ, λατιν.: Ariamir, (απεβ. πριν από το 566) ήταν ο Σουηβός βασιλιάς της Γαλικίας, με πρωτεύουσά του τη Μπρακάρα, από το 558/9. Οι επίσκοποι της Α΄ Συνόδου της Μπράγκα κατέγραψαν τον Αριάμιρ ως τον βασιλιά που τους κάλεσε, και υπό την αιγίδα του οποίου συσκέφθηκαν. Επειδή οι επίσκοποι αναφέρουν τη δική τους ως την πρώτη σύνοδο κατά το ορθόδοξο δόγμα της Νίκαιας που πραγματοποιήθηκε στη Γαλικία εδώ και πολύ καιρό, ο Aριάμιρr υποτίθεται μερικές φορές ότι ήταν ο βασιλιάς, που οδήγησε τη μεταστροφή του λαού του από τον αρειανισμό στην Ορθοδοξία και ότι είχε άρει την απαγόρευση των Ορθόδοξων Συνόδων.
Η μεταστροφή των Σουηβών στο δόγμα της Νίκαιας παρουσιάζεται όμως πολύ διαφορετικά στα πρωτογενή αρχεία, από τα οποία τα πρακτικά του συμβουλίου της Μπράγκα είναι τα μόνα σύγχρονα. Συγκεκριμένα, στα πρακτικά του συμβουλίου —που συνήλθε την 1η Μαΐου 561 (σύμφωνα με τη χρονολόγηση από την εποχή της επαρχίας: το 599, 3ο έτος της βασιλείας του: anno tertio Ariamiri regis)— αναφέρεται ρητά ότι η Σύνοδος έγινε με εντολή του προαναφερθέντος ενδοξοτάτου Αριάμιρ βασιλιά (ex praecepto praefati gloriosissimi Ariamiri regis) και οι επίσκοποι τον αναφέρουν ως τον πιο ένδοξο και ευσεβή γιο μας (gloriosissimus atque piissimus filius noster). Με βάση τη ρήτρα χρονολόγησης, η βασιλεία του Aριάμιρ μπορεί να ειπωθεί ότι ξεκίνησε μεταξύ 2 Μαΐου 558 και 1 Μαΐου 559. Αν και η Ορθοδοξία του δεν αμφισβητείται, όμως το ότι ήταν ο πρώτος Ορθόδοξος μονάρχης των Σουηβών από την εποχή του Ρεχίαρ, αμφισβητείται.
Εκτός από τη Σύνοδο που έγινε στο όνομά του, τίποτε άλλο δεν είναι γνωστό για τον Αριάμιρ, εκτός από το ότι πιθανότατα τον διαδέχθηκε κάποια στιγμή μεταξύ του τέλους Μαΐου 561 και του έτους 566 ο Θεόδεμιρ.
Σημειώσεις
Κατηγορία:Χριστιανοί του 6ου αιώνα Κατηγορία:Χριστιανοί μονάρχες
Bdnews24.com
Το bdnews24.com είναι ειδησεογραφική ιστοσελίδα του Μπανγκλαντές στα αγγλικά και τα βεγγαλικά. Τον Αλωνάρης του 2021, η κατάταξη Alexa ήταν 6ο στο Μπαγκλαντές και 1.484ο σε παγκόσμιο επίπεδο.
Ιστορία
Το 2005, η εταιρεία ξεκίνησε αρχικά ως το πρώτο αποκλειστικά βασισμένο στο διαδίκτυο πρακτορείο ειδήσεων της χώρας, και ήταν γνωστή ως BDNEWS. Τα άλλα δύο εθνικά πρακτορεία ειδήσεων εκείνη την εποχή ήταν η κρατική Μπαγκλαντές Σανγκμπάντ Σάνγκσθα (BSS) και το ιδιωτικό Ηνωμένες Ειδήσεις του Μπαγκλαντές (UNB), που εκείνη την εποχή ήταν βασισμένες στον τηλέτυπο "υπηρεσίες σύρμα". Μετά από μια εξαγορά στα μέσα του 2006 στην εταιρεία συμμετοχών Bangladesh News 24 Hours Ltd, η ιδιοκτησία ασκείται μεταξύ δύο μοναδικά μέλη του συμβουλίου: τον γενικό διευθυντή και αρχισυντάκτη Τουφίκ Ιμρός Χαλίντι και τον πρόεδρο της εταιρείας, Ασίφ Μαχμούντ.
Τον Οκτώβριο του 2006, το bdnews24.com κυκλοφόρησε εκ νέου ως η πρώτη ελεύθερη διαδικτυακή εφημερίδα του Μπανγκλαντές και μετονομάστηκε σε bdnews24.com. Ο αρχισυντάκτης Χαλίντι είναι δημοσιογράφος και πρώην εργαζόμενος του BBC. Στις 28 Μαΐου 2012, το γραφείο του bdnews24.com δέχθηκε επίθεση από άνδρες με ματσέτες τραυματίζοντας τρεις δημοσιογράφους.
Εξωτερικοί σύνδεσμοι
Κατηγορία:Ιστότοποι
Λιβαδάκι Αιτωλοακαρνανίας
Το Λιβαδάκι ανήκει στον δήμο Πλατάνου και ο πληθυσμός του σύμφωνα με την απογραφή του 2001 είναι 52 κάτοικοι.
Το αρχικό χωριό ήταν κτισμένο στη δεξιά όχθη του Ευήνου, στη σημερινή Παλιά Αβώρανη ή Αμπέλια, και μεταφέρθηκε στη σημερινή θέση λόγω της αύξησης του πληθυσμού του χωριού κατά την Τουρκοκρατία και της έλλειψης πόσιμου νερού γύρω στο 1575.
Στο χωριό γίνεται πανηγύρι ανήμερα το Δεκαπενταύγουστο.
Εξωτερικοί σύνδεσμοι
Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας Κατηγορία:Κράβαρα
Ζουάν Φουστέρ
Ο Ζουάν Φουστέρ (Joan Fuster i Ortells, Σουέκα, Βαλενθιανική Κοινότητα, 23 Νοεμβρίου 1922 - 21 Ιουνίου 1992) ήταν βαλενθιανός συγγραφέας, εκφραστής του βαλενθιανικού εθνικισμού και του πανκαταλανισμού βάση των οποίων αποτέλεσε το πιο γνωστό του έργο, Nosaltres, el valencians ('Εμείς οι Βαλενθιανοί'). Στο ίδιο έργο αναφέρεται και η ιδέα της ενότητας των καταλανόφωνων χωρών (Països Catalans). Θεωρείται ο σημαντικότερος δοκιμιογράφος στα καταλανικά του 20ού αιώνα.
Βιογραφία
Ο Ζουάν Φουστέ μεγάλωσε στα πλαίσια μιας επαρχιακής, συντηρητικής οικογένειας της Βαλενθιανικής Κοινότητας. Σπούδασε Νομική στο Πανεπιστήμιο της Βαλένθια μεταξύ 1943 και 1947, εποχή κατά την οποία δημοσίευσε τα πρώτα του άρθρα. Παράλληλα, και μέσω της επαφής του με τον βαλενθιανό εθνικιστή ποιητή, Σαβιέρ Κασπ, μετακινήθηκε ιδεολογικά από τον βαλενθιανικό τοπικισμό στον βαλενθιανικό εθνικισμό. Τότε έκδοσε και τα πρώτα του βιβλία, συλλογές ποιημάτων υπαρξιακού χαρακτήρα σχετικές με την ιστορική πραγματικότητα της εποχής. Τη δεκαετία του 1950 ξεκίνησε την πορεία του ως δοκιμιογράφος και ήρθε σε επαφή με τους καταλανικούς κύκλους (π.χ. Κάρλες Ρίβα), τόσο στην Καταλονία όσο και με τους εξόριστους στο Μεξικό.
Το 1960 θα είναι η εποχή που θα εκφράσει τη θέση του περί ενότητας των καταλανόφωνων περιοχών και θα προκαλέσει διχασμό στους βαλενθιανικούς κύκλους, που από εκείνη την περίοδο θα διαχωριστούν σε πανκαταλανιστές και βαλενθιανιστές. Πηγή αυτής της διαμάχης περί της ταυτότητας της «Βαλενθιανικής Χώρας» υπήρξε μια σειρά από δημοσιεύσεις του περί της ενότητας των καταλανόφωνων χωρών, και το βιβλίο του, ''Nosaltres, el valencians. ''
Στη συνέχεια δημοσίευσε πλήθος κειμένων που πιάνουν μια ευρεία γκάμα ειδών και ενδιαφερόντων (όπως το βιβλίο του για τον τραγουδοποιό Ραϊμόν και οι μελέτες του για την ποίηση του Σαλβαδό Εσπρίου και την πρόζα του Ζοζέπ Πλα) που κατέληξαν στην τίμησή του με το Τιμητικό Βραβείο των Καταλανικών Γραμμάτων το 1975. Δέχθηκε δύο φορές επίθεση στο σπίτι του λόγω των καταλανιστικών του θέσεων, χωρίς ωστόσο να υποφέρει ζημιές. Προς το τέλος της ζωής του τιμήθηκε από τη Ζενεραλιτάτ της Καταλονίας και το Πανεπιστήμιο της Βαρκελώνης και εργάστηκε ως ακαδημαϊκός στο Πανεπιστήμιο της Βαλένθια. Υπήρξε επίσης μέλος του Ινστιτούτου Καταλανικών Σπουδών.
Εξωτερικοί σύνδεσμοι
Κατηγορία:Ισπανοί δοκιμιογράφοι Κατηγορία:Ισπανοί συγγραφείς στα καταλανικά
Τοξωτό φράγμα
Ένα τοξωτό φράγμα (ή αψιδωτό φράγμα) είναι ένα φράγμα σκυροδέματος το οποίο είναι κατασκευασμένο με τη μορφή αψίδας. Το τοξωτό φράγμα είναι σχεδιασμένο έτσι ώστε η δύναμη του νερού πάνω σε αυτό, γνωστή ως Υδροστατική πίεση, να πιέζει την αψίδα, να συμπιέζει και να ενισχύει την κατασκευή καθώς ωθεί στη βάση ή στα πλαϊνά μέρη. Ένα τοξωτό φράγμα είναι το πλέον κατάλληλο για στενά φαράγγια ή φαράγγια με απότομους βράχους, ώστε να υποστηρίζουν τη δομή του φράγματος. Επειδή είναι λεπτότερα από οποιοδήποτε άλλο τύπο φράγματος, χρειάζονται πολύ λιγότερο οικοδομικό υλικό, καθιστώντας τα οικονομικά και πρακτικά για απομακρυσμένες περιοχές.
Νίνα Ντόμπρεβ
Η Νικολίνα Ντόμπρεβα (Николина Константинова Добрева, 9 Ιανουαρίου 1989), ευρέως γνωστή ως Νίνα Ντόμπρεβ, είναι καναδή ηθοποιός και μοντέλο. Έγινε περισσότερο γνωστή λόγω της συμμετοχής της στην σειρά The Vampire Diaries ως Elena Gilbert, Katherine Pierce,Amara και ως Tatia.Σήμερα, είναι αραβωνιασμένη με το γνωστό πρωταθλητή στη χιονοσανίδα Σον Ουάιτ "Shaun White".
Βιογραφικό
Η Νίνα Ντόμπρεβ γεννήθηκε ως Νικολίνα Ντόμπρεβα στη Σόφια της Βουλγαρίας. Ο πατέρας της, Νικολάι Ντόμπρεβ είναι Βούλγαρος ειδικός υπολογιστών ενώ η μητέρα της, Μιχαέλα Κώνστανταϊν (πραγματικό όνομα: Μιχαέλα Κωνσταντίνοβα Ράντεβα) είναι καλλιτέχνης. Η Νίνα έχει επίσης ένα μεγαλύτερο αδερφό, τον Αλεξάντερ. Όταν ήταν μόλις 2 ετών, μετακόμισε με την οικογένεια της, στο Οντάριο (συγκεριμένα στη περιοχή Τορόντο) του Καναδά. Απο μικρή ηλικία ξεκίνησε μπαλέτο, μαθήματα χορού jazz και αργότερα ρυθμική γυμναστική. Φοίτησε σε δημόσιο σχολείο ενώ στη συνέχεια φοίτησε στο Wexford Collegiate School For the Arts στο Scarborough και το πανεπιστήμιο Ryerson στο Τορόντο με ειδίκευση στην κοινωνιολογία. Δεν ολοκλήρωσε τις σπουδές της, αφού αποφάσισε οτι θέλει να ακολουθήσει το επάγγελμα του ηθοποιού γι' αυτό και ξεκίνησε σπουδές υποκριτικής το 2008, σε δραματική σχολή του Τορόντο. Μιλάει άπταιστα αγγλικά και βουλγάρικα ενώ πλέον ζει στις Ηνωμένες Πολιτείες Αμερικής. Δουλεύοντας ως μοντέλο, οδηγήθηκε στις διαφημίσεις οι οποίες στη συνέχεια μετατράπηκαν σε οντισιόν για ταινίες. Λίγο αργότερα πήρε ρόλους σε κινηματογραφικές ταινίες, συμπεριλαμβανομένων: Fugitive Pieces, Away from her, Never Cry Werewolf και σε τηλεοπτικές σειρές όπως: The Next Generation. Το 2007, εμφανίστηκε στο μουσικό βίντεο του τραγουδιού You Got That Light των Wade Allain-Marcus και Ντέιβιντ Μπάουμ. Επίσης έπαιξε σε μια ταινία του MTV που ονομαζόταν The American Mall στο CTV. Επιπλέον είχε ένα μικρό ρόλο στο ερωτικό θρίλερ Chloe. Η ταινία είχε μεγάλη εμπορική επιτυχία.
Από το 2009 έως το 2017 πρωταγωνιστούσε στην σειρά Τhe Vampire Diaries, όπου έγινε γνωστή, στην οποία υποδύεται τον ρόλο των Elena Gilbert και Katherine Pierce.
Το 2014 είχε έναν μικρό ρόλο στην ταινία Let's be cops. Έπαιξε την Τζοσι, ένα κορίτσι που δουλεύει σε μια καφετέρια.
Το 2015 έπαιξε στην ταινία The Final Girls, η οποία έκανε πρεμιέρα στις 9 Οκτωβρίου.
Πρόσφατα η Νίνα ξεκίνησε γυρίσματα για μια νέα ταινία, η οποία θα έχει όνομα Crash Pad, ενώ μετά θα παίξει και σε μια άλλη ταινία η οποία θα γυριστεί στην Αφρική. Η Νίνα πλέον πρωταγωνιστεί με τον Vin Diesel στην ταινία "xXx3: Επανεκκίνηση". Επίσης θα έχει έναν βασικό ρόλο στην ταινία Flatllines.
Προσωπική ζωή
Τον Σεπτέμβριο του 2011, επιβεβαιώθηκε ότι η Ντόμπρεβ ήταν σε σχέση μαζί με τον συμπρωταγωνιστή της από τη σειρά The Vampire Diaries, Ίαν Σομερχάλντερ. Τον Μάιο του 2013, η σχέση αυτή τερματίστηκε. κάτι που επίσης επιβεβαιώθηκε αργότερα από τον ηθοποιό της σειράς Teen Wolf και φίλο του ζευγαριού, Colton Haynes.
Η Ντόμπρεβ δήλωσε ότι μετά το χωρισμό της από τον Σομερχάλντερ, "δεν βιαζόταν" για μια νέα σχέση. Παρόλα αυτά, στις 25 Σεπτεμβρίου 2013, επιβεβαιώθηκε ότι η Ντόμπρεβ ήταν σε σχέση με τον επαγγελματία χορευτή της σειράς Dancing with the stars, Ντέρεκ Χαφ, από τον Αύγουστο του 2013. Το ζευγάρι χώρισε μετά από μόλις έξι εβδομάδες σχέση.
Το 2015 επιβεβαιώθηκε ότι ήταν σε σχέση με τον ηθοποιό Austin Stowell.
Τον Απρίλιο του 2020 επιβεβαιώθηκε ότι διατηρεί σχέση με τον Αμερικανό τρείς φορές Ολυμπιονίκη πρώην αθλητή του Snowboard και του Skateboard Shaun White.
Αναφορές
Κατηγορία:Φωτομοντέλα Κατηγορία:Βούλγαροι ηθοποιοί Κατηγορία:Καναδές ηθοποιοί κινηματογράφου Κατηγορία:Καναδές ηθοποιοί τηλεόρασης
Ντακότα Κάι
Η Σερί Τζορτζίνα Κρόουλι (Cheree Georgina Crowley) γνωστή ως Ντακότα Κάι  (γεννημένη  στις 6 Μαΐου 1988) είναι επαγγελματίας παλαιστής της Νέας Ζηλανδίας, της Σαμοανής και Ιρλανδικής καταγωγής. Ήταν υπογεγραμμένη στο WWE και εμφανίζεται με το ψευδώνυμο Dakota Kai. Η Κρόουλι αγωνίστηκε για τους Impact Pro Wrestling, Shimmer Women Athletes, Shine Wrestling και Pro Wrestling Women's Alliance.
Καριέρα
Η Κρόουλι εμφανίστηκε στο επεισόδιο του NXT στις 14 Οκτωβρίου 2015 με το δαχτυλίδι Evie και έχασε το ντεμπούτο της από τη Nia Jax. Στις 15 Δεκεμβρίου 2016, η Κρόουλι υπέγραψε συμβόλαιο με το WWE,και λίγους μήνες αργότερα ανακοινώθηκε ως συμμετέχουσα στο επερχόμενο Mae Young Classic με το ψευδώνυμο Dakota Kai. Η Κάι μπήκε στο τουρνουά στις 13 Ιουλίου, νικώντας την Καβίτα Ντεβί στον πρώτο γύρο και τη Ρία Ρίπλεϋ στον δεύτερο γύρο, προτού απομακρυνθεί στους προημιτελικούς από την Κάιρι Σαν.
NXT (2017 – σήμερα)
Η Κάι κατά τη διάρκεια του αγώνα της με τη Νίκι Κρος στο τουρνουά WrestleMania Axxess που κέρδισε στις αρχές του 2018
Στο επεισόδιο της NXT της 25ης Οκτωβρίου 2017, η Κάι έκανε την τηλεοπτική της επιστροφή να ανταγωνίζεται σε γυναικεία μάχη βασιλική, όπου απομακρύνθηκε από τη Σέιτζ Μπέκετ. Στο επεισόδιο της 10ης Ιανουαρίου του NXT,η Κάι έχασε στο ντεμπούτο της από την Shayna Baszler με τη διακοπή του διαιτητή, αφού η Baszler έσπασε το χέρι της. Μετά τον αγώνα, η Baszler της επιτέθηκε με το Kirifuda Clutch έως ότου η πρωταθλητής των γυναικών NXT Ember Moon τη σώσει. Στο επεισόδιο του NXT της 14ης Μαρτίου 2018, η Κάι σημείωσε την πρώτη της τηλεοπτική νίκη όταν νίκησε τη Λέισι Έβανς. Ένα μήνα αργότερα, η Κάι έκανε το ντεμπούτο της στο WrestleMania στο WrestleMania 34, ανταγωνιζόμενη μαζί με αρκετές άλλες γυναίκες NXT στο WrestleMania Women's Battle Royal, έγινε η πρώτη γυναίκα της Νέας Ζηλανδίας που αγωνίστηκε στο WrestleMania.Η Κάι συμμετείχε επίσης σε ένα τουρνουά WrestleMania Axxess στο οποίο θα πήγαινε να κερδίσει, κερδίζοντας έναν αγώνα για το Πρωτάθλημα Γυναικών NXT, αλλά τελικά ηττήθηκε από τη πρωταθλήτρια Shayna Baszler.Τον Μάιο, η Κάι κέρδισε μια ακόμη ευκαιρία στο πρωτάθλημα, αλλά για άλλη μια φορά δεν κατάφερε να το καταλάβει. Καθ' όλη τη διάρκεια του υπόλοιπου έτους, η Κάι θα συνέχιζε να αγωνίζεται σε διαγωνισμούς, κερδίζοντας διάφορες νίκες και απώλειες εναντίον ανταγωνιστών όπως η Σαντάνα Γκέρετ, Bianca Belair, Lacey Evans και Αλίγια.
Παράλληλα με τα ενεργά της στο NXT, η Kai εμφανίστηκε επίσης στη νεοσύστατη μάρκα NXT UK.Τον Οκτώβριο, η Κάι έλαβε μέρος στην πρώτη πληρωμή ανά προβολή όλων των γυναικών, το Evolution, όπου προκάλεσε με επιτυχία την Rhea Ripley (σε έναν σκοτεινό αγώνα) για το NXT UK Women's Championship.Πριν από τον αγώνα τίτλου, η Κάι έλαβε μέρος σε ένα τουρνουά (που μαγνητοσκοπήθηκε το καλοκαίρι αλλά προβλήθηκε τον Νοέμβριο) για το πρωτάθλημα, όπου νίκησε τη Νίνα Σάμουελς στον πρώτο γύρο, αλλά αποκλείστηκε στους ημιτελικούς από τη τελικό νικητή Ripley.Αφού πέρασε μερικούς μήνες μακριά, η Κάι επέστρεψε στο NXT TakeOver: WarGames στις 17 Νοεμβρίου, όπου εκείνη και η Ίο Σιράι βοήθησαν την Κάιρι Σέιν κατά τη διάρκεια του αγώνα της με τη Σέινα Μπέιζλερ επιτιθέμενες στις συμμάχους της Μπέιζλερ Τζέσαμιν Ντούκ και Μαρίνα Σαφίρ.Λίγο μετά το γεγονός, το τρίο θα συνεχίσει να αγωνίζεται με τις Μπάζλερ, Ντιουκ και Σάφιρ τις επόμενες εβδομάδες.Στις 17 Ιανουαρίου 2019, η Κάι ανακοίνωσε στη σελίδα της στο Twitter ότι υπέστη ένα σχισμένο ACL, κατά τη διάρκεια μιας ζωντανής εκδήλωσης NXT τον Δεκέμβριο, η οποία θα την απέκλειε από τον διαγωνισμό εντός της σκηνής για τους επόμενους μήνες.
Μετά από περισσότερους από εννέα μήνες αδράνειας και δύο σύντομα χρονογραφήματα, η Κάι νίκησε την Ταϋναρά Κοντί στο επεισόδιο της 25ης Σεπτεμβρίου του NXT στον αγώνα επιστροφής της στο ρινγκ. Λίγο αργότερα, ο μακροχρόνια συνεργάτιδα της Kai, Tegan Nox, επέστρεψε επίσης στο NXT και οι δύο επανένωσαν γρήγορα την ομάδα τους με την ονομασία "Team Kick".Στο επεισόδιο του NXT στις 30 Οκτωβρίου, το Team Kick προκάλεσε ανεπιτυχώς τις The Kabuki Warriors (Asuka και Kairi Sane) για το WWE Women's Tag Team Championship.Τον Νοέμβριο, η Κάι έκανε το ντεμπούτο της στο ρόστερ ως μέρος του ταλέντου του NXT που τοποθετήθηκε σε γωνία εισβολής με του Raw και του SmackDown ως μέρος του pay-per-view της σειράς Survivor. Κατά τη διάρκεια αυτής της περιόδου, η Kai επιλέχθηκε από τη Mia Yim ως μέρος της ομάδας της Rhea Ripley για τον πρώτο αγώνα WarGames γυναικών κατά της ομάδας της Shayna Baszler.Στις 23 Νοεμβρίου στο NXT TakeOver: WarGames, λίγο πριν από τον αγώνα, η Kai αντικατέστησε την Yim, η οποία δέχθηκε επίθεση στα παρασκήνια. Ωστόσο, προτού μπουν  στο δαχτυλίδι, η Κάι επιτέθηκε στην συνεργάτιδα της,Tegan Nox.Με την επιστροφή της τον Δεκέμβριο, η Mia Yim αποκάλυψε ότι η Kai επιτέθηκε στην Yim στα παρασκήνια και αυτό οδήγησε σε αγώνα μνησικακίας μεταξύ των δύο, το οποίο κέρδισε η Kai.Στο Royal Rumble στις 26 Ιανουαρίου, η Kai μπήκε στον πρώτο της αγώνα στο Royal Rumble, μπαίνοντας στο νούμερο 15, αλλά ήταν ανεπιτυχώς αφού αποκλείστηκε από την Chelsea Green. Στο επεισόδιο της 29ης Ιανουαρίου του NXT, η Κάι έχασε από τη Νοξ μετά τη χρήση του στηρίγματος στο γόνατο μετά από παρέμβαση από την Candice LeRae. Στις 16 Φεβρουαρίου στο NXT Takeover: Portland,η Kai νίκησε την Νοξ σε έναν αγώνα δρόμου μετά από παρέμβαση από το ντεμπούτο της Raquel González, που ήταν παλαιότερα γνωστό ως Reina González. Στο επεισόδιο της 4ης Μαρτίου του NXT, η Κάι νίκησε την Νοξ σε έναν αγώνα, αφού ο Ρακέλ Γκονζάλ παγίδευσε την Νοξ σε μια πόρτα κλουβιού και επέτρεψε στην Κάι να ξεφύγει από το κλουβί. Στις 7 Ιουνίου στο NXT TakeOver: In Your House, η Kai συνεργάστηκε με τις González και Candice LeRae και έχασε από τις Tegan Nox, Mia Yim και Shotzi Blackheart σε έναν αγώνα ομάδας με 6 γυναίκες.
Έχει κερδίσει δύο φορές τους γυναικείους τίτλους του NXT μαζί με τη Ρακέλ Ροντρίγκεζ.
Τον Απρίλιο του 2022 απολύθηκε από το WWE.
Άλλα Μέσα
Η Kai έκανε το ντεμπούτο της στο WWE 2K19.Έκτοτε έχει συμμετάσχει στο WWE 2K20 και στο WWE 2K22
Πηγές
https://prowrestling.fandom.com/wiki/Dakota_Kai
Φράγμα με καμάρες
Το Φράγμα με καμάρες είναι ένα είδος φράγματος εκτροπής που αποτελείται από μια σειρά από μεγάλες πύλες που μπορούν να ανοίξουν ή να κλείσουν, ώστε να ελέγχεται η ποσότητα του νερού που διέρχεται. Αυτό επιτρέπει στη δομή να ρυθμίζει και να σταθεροποιεί την ανύψωση του ποταμού για χρήση σε αρδευτικά και άλλα συστήματα. Οι πύλες τοποθετούνται μεταξύ των πλευρικών πύργων, οι οποίοι είναι υπεύθυνοι για την υποστήριξη του φορτίου νερού της δεξαμενής που δημιουργείται.
Εξωτερικοί σύνδεσμοι
Κατηγορία:Φράγματα ανά είδος
Άγιος Αντώνιος ο Μέγας
Ο Μέγας Αντώνιος είναι Άγιος της Ορθόδοξης Εκκλησίας και ο πρώτος ασκητής του Χριστιανισμού, που θεμελίωσε τον υγιή Μοναχισμό. Έζησε στα χρόνια των αυτοκρατόρων Διοκλητιανού και Μαξιμιανού μέχρι και την εποχή του Μεγάλου Κωνσταντίνου και των παιδιών του. Το μεγαλύτερο μέρος της ζωής του το έζησε ως ασκητής στην έρημο και πέθανε στις 17 Ιανουαρίου του 356, οπότε και εορτάζεται η μνήμη του από τις Λουθηρανικές, τις Αγγλικανικές, τις Καθολικές και τις Ορθόδοξες εκκλησίες, όπου θεωρείται άγιος.
Βιογραφία
Τη βιογραφία του Αγίου Αντωνίου έγραψε στην ελληνική ο Μέγας Αθανάσιος ο οποίος ως επίσκοπος Αλεξανδρείας την έστειλε αρχικά σε μοναχούς της Αιγύπτου αρχίζοντας με τη φράση «Αγαθήν άμιλλαν ενωτίσασθε». Αυτήν αντέγραψε στη συνέχεια ο Συμεών ο Μεταφραστής από τον οποίον και παρέλαβε ο Αγάπιος ο Κρης που μετέφρασε εκ του ελληνικού και καταχώρησε στον εκδοθέντα υπ' αυτού «Παράδεισον». Ιδιαίτερο εγκωμιαστικό λόγο στον Μέγα Αντώνιο συνέθεσε ο Ιεροδιδάσκαλος Μακάριος ο Πάτμιος.
Πρώτα χρόνια
Ο Αντώνιος, τον οποίον οι Άγιοι Πατέρες ανακήρυξαν Μέγα, γεννήθηκε επί εποχής Δεκίου, το έτος 251 (έτος σνά) στο χωριό Κομά της Κάτω Αιγύπτου, κοντά στην Ηρακλεόπολη την Μεγάλη, από πλούσιους αλλά ευσεβείς χριστιανούς γονείς. Από την παιδική του ηλικία τον διακατείχαν η αυτάρκεια η ολιγάρκεια και η εσωστρέφεια ένεκα των οποίων και δεν θέλησε να μάθει γράμματα ούτε να συναναστρέφεται με άλλα παιδιά προκειμένου «να μην αισθάνεται σύγχυση και ανάγκη φροντίδας», ακολουθούσε όμως τους γονείς του συστηματικά σε εκκλησιασμούς όπου και έδινε ιδιαίτερη προσοχή στα ιερά αναγνώσματα.. Όταν σε ηλικία 18 ή 20 ετών έχασε τους γονείς του απέμεινε με την μικρότερη αδερφή του, αναλαμβάνοντας ο ίδιος τη φροντίδα του σπιτιού τους.
Έξι μήνες μετά το θάνατο των γονιών του ο Αντώνιος άκουσε στην εκκλησία την Ευαγγελική περικοπή της πρόσκλησης του πλουσίου νέου, στην οποία αναφέρεται ότι ο Χριστός είπε: «πώλησόν σου τα υπάρχοντα και δος πτωχοίς και έξεις θησαυρόν εν ουρανώ, και δεύρο ακολούθει μοι» (Ευαγγέλιο του Ματθαίου ιθ΄ 21). Συγκινημένος από την ευαγγελική αυτή περικοπή, διένειμε την περιουσία 300 εύφορων κτημάτων του στους φτωχούς. Επίσης, εμπιστεύτηκε την αδερφή του σ' έναν παρθενώνα ανατροφής (δεδομένου ότι μοναστήρια δεν υπήρχαν ακόμα), ενώ ο ίδιος αφού χάρισε προηγουμένως και το σπίτι του, αποσύρθηκε σ' ένα κελί που έκτισε ο ίδιος σε απομονωμένο μέρος πλησίον του χωριού του. μιμούμενος κάποιον γέροντα ασκητή που έτυχε να γνωρίσει και να θαυμάζει για την αρετή του.
Ασκητικοί αγώνες
Ο ίδιος αποσύρθηκε στην έρημο όπου έζησε ασκητικά, παραμένοντας έτσι μακριά από υλικούς πειρασμούς και διαφόρων κοινωνικών συμπεριφορών. Κατά τον χρόνο αυτό επισκεπτόταν διάφορους άλλους ασκητές που θαύμαζε την αρετή τους όπου ως «σοφή μέλισσα» επέλεγε τα άνθη της συλλέγοντας το «πνευματικό νέκταρ» της ηθικής και της αρετής. Ασκούμενος έτσι στην αγρυπνία και την προσευχή και εξ ανάγκης στη νηστεία, τρώγοντας μία φορά την ημέρα περί τη δύση του Ηλίου, ή κάθε δύο μέρες ή και τέσσερις, μόνο άρτο και αλάτι και νερό. Παράλληλα ασχολιόταν με εργόχειρο που αντάλλασσε με τα απαραίτητα επιβίωσης, τρώγοντας ελάχιστα κάθε μέρα, ενώ τα επίλοιπα συνέχιζε να τα χαρίζει σε πτωχούς. Έτσι σ' αυτό το διάστημα ασχολούμενος με την ανάγνωση ιερών κειμένων παρέμεινε σ' όλους αγαπητός, πράος, και θαυμαστός. Ποτέ δεν υπερηφανεύθη αλλά ούτε και φιλονίκησε ή λύπησε κανέναν.
Τελικά, σύμφωνα πάντα με τη βιογραφία, βλέποντας το πονηρό πνεύμα ότι αδυνατούσε με τους λογισμούς να πλανήσει τον Αντώνιο εμφανίσθηκε μπροστά του ως «μέλαν παιδίον» λέγοντάς του: «Πολλούς επλάνησα, και πολλούς κατέβαλον και ενίκησα, αλλά σε πολεμών ησθένησα». Στην ερώτηση του Οσίου ποιος είσαι εσύ, εκείνο απάντησε: «''Εγώ είμαι το πνεύμα της πορνείας και γαργαλίζω τους νέους εις ταύτην την πύρωσιν. Πολλούς σώφρονας ηπάτησα και πολλάκις ετάραξα και σε, αλλά συ με ενίκησες''». Ο Όσιος ευχαριστώντας στη συνέχεια τον Θεό εκδίωξε στη συνέχεια το πνεύμα λέγοντάς του «Δεν σε φοβούμαι πλέον ούτε σε υπολογίζω ποσώς επειδή είσαι μαύρος στον νουν και παιδίον αδύνατος και ευκαταφρόνητος.» Μετά απ' αυτά το πονηρό πνεύμα έφυγε και δεν τόλμησε πλέον να τον πλησιάσει. Ο δε Όσιος συνέχισε με προσευχές και αγρυπνία να ενισχύεται σε αρετή έτοιμος ν' αντιμετωπίσει νέους πειρασμούς.
Ο Όσιος Αντώνιος συνεχίζοντας την ασκητική ζωή κοιμόταν σε μια ψάθα στο ύπαιθρο διδάσκοντας πως «όταν οι ηδονές του σώματος ασθενούν τότε ενδυναμώνει η ψυχή», επαναλαμβάνοντας καθημερινά τη ρήση του Αποστόλου Παύλου «Των όπισθεν επιλανθανόμενοι, τοις δε έμπροσθεν επεκτεινόμενοι».
Η βιογραφία του Αγίου που φέρεται με εξαιρετική διδαχή ασκητικής περιλαμβάνει πλήθος ιστοριών σχετικής άθλησης με σημαντικότερα σημεία τα ακόλουθα:
Τακτικά ο Όσιος Αντώνιος, προκειμένου να αποφύγει σκανδαλισμούς, κατέφευγε σε μνήματα λίγο μακράν της πόλης όπου εντός αυτών συνέχιζε την άθληση επί μέρες, εκεί γνωστός του υπηρέτης του έφερνε φαγητό. Κάποια νύκτα δέχθηκε άγρια επίθεση από πλήθος δαιμόνων αφήνοντάς τον ημιθανή. Την επομένη «Θεία Πρόνοια» όταν τον επισκέφθηκε ο δούλος του τον εξέλαβε ως νεκρό και τον μετέφερε στην πόλη στο Κυριακό. Όταν όμως συνήλθε επέστρεψε στον πρότερο τάφο.
Εκεί επαναλήφθηκε νέα επίθεση των δαιμόνων υπό μορφή άγριων ζώων και ερπετών, λέων να βρυχάται, σκορπιός προσπαθώντας να τον κεντρίζει, ταύρος να τον κερατίζει κ.ά. παραμένοντας όμως ο Όσιος ατάραχος τους είπε: «Εάν είχατε δύναμη ένας και μόνο έφθανε», «Εάν ελάβετε κατ΄ εμού εξουσίαν άνωθεν, μη αμελήτε, ει δε και δεν ελάβετε τι μάτην ταράσσεσθε;» Κατόπιν αυτών οι δαίμονες εμπαιζόμενοι εγκατέλειψαν τον Όσιο τρίζοντας τους οδόντες τους. Έπειτα από είκοσι ολόκληρα χρόνια σκληρής ασκήσεως πνευματικού αγώνα, ακατάπαυστης προσευχής και φοβερών πειρασμών, παρουσιάστηκε για πρώτη φορά σε ανθρώπους. Η αποδοχή που είχε ήταν ευρύτατη και μάλιστα έρχονταν σε αυτόν για να τους θεραπεύσει ακόμα. Θεράπευε τους ασθενείς ου προστάζων, αλλά ευχόμενος και τον Χριστόν ονομάζων. Αργότερα πήγε κοντά στα ερείπια ενός φρουρίου και κατοίκησε σε σπήλαιο χωρίς να τον βλέπει κανένας και χωρίς να δέχεται κανέναν παρά μόνο έναν γνωστό του, ο οποίος του έφερνε κάθε έξι μήνες ψωμί για ολόκληρο το εξάμηνο. Νυχθημερόν έκανε ασκητικούς αγώνες με τους οποίους νέκρωσε τα σκιρτήματα των παθών, έφτασε στο βαθμό της απάθειας, υπερβαίνοντας τα όρια της ανθρώπινης φύσης.
Μάχη κατά της ειδωλολατρίας και θαύματα
Το 311, στους φοβερούς διωγμούς των χριστιανών που οργανώθηκαν την εποχή του Μαξιμιανού εγκατέλειψε το ερημητήριό του και έδωσε τη σκληρή μάχη του πιστού κατά της ειδωλολατρίας και της απάτης. Το ίδιο έγινε σαράντα χρόνια αργότερα όταν σε ηλικία εκατό χρονών κατήλθε για μια ακόμη φορά, στην Αλεξάνδρεια, για να καταπολεμήσει την αίρεση του Αρείου. Είχε αλληλογραφία με το Μεγάλο Κωνσταντίνο και τους γιους του οι οποίοι τον σέβονταν βαθύτατα και ζητούσαν τις συμβουλές του. Μαρτυρείται ότι, ενώ ο Άγιος βρισκόταν ακόμα στη ζωή, έβλεπε τις ψυχές των ανθρώπων που εξέρχονταν από το σώμα τους, καθώς και τους δαίμονες που τις οδηγούσαν.
Θάνατος
Ο Μέγας Αντώνιος πέθανε το 356 μ.Χ. Πρόβλεψε με θαυμαστή ακρίβεια το θάνατό του, ο οποίος συνέβηκε σε ηλικία «εγγύς ετών πέντε και εκατόν». Η μνήμη του γιορτάζεται από την Ορθόδοξη Εκκλησία στις 17 Ιανουαρίου. Μία από τις τελευταίες επιθυμίες του Οσίου ήταν να μη φανερωθεί ο τόπος της ταφής του. Ωστόσο, οι μοναχοί που ασκήτευαν κοντά του έλεγαν ότι κατείχαν το ιερό λείψανό του, το οποίο επί Ιουστινιανού (το 561 μ.Χ.), κατατέθηκε στην Εκκλησία του Αγίου Ιωάννου του Προδρόμου στην Αλεξάνδρεια και από εκεί αργότερα, το 635 μ.Χ., μεταφέρθηκε στην Κωνσταντινούπολη.
Διδαχές
Ο βίος του και η υποδειγματική συνέπειά του, αποτελούν αιώνια πηγή, απ' όπου μπορούν οι άνθρωποι κάθε εποχής να αντλήσουν ζωντανά διδάγματα. Η άσκηση και η απομόνωση, όπως την εννοεί ο Μέγας Αντώνιος δε σημαίνει τέλεια αδράνεια του σώματος αλλά ισόρροπη συνάντηση με την ψυχή. Η προσευχή και η νηστεία αποτελούν ένα μέρος από τη δραστηριότητα του μοναχού, βοηθητικά μέσα απαραίτητα για την ανθρώπινη τελείωση.
Δίδασκε στους μαθητές του να μην θεωρούν τίποτε ανώτερο από την αγάπη του Χριστού και να μη νομίζουν ότι στερούνται κάτι αξιόλογο με την αποχή από τα κοσμικά αγαθά. Θύμιζε επίσης ότι η ανθρώπινη ζωή είναι εφήμερη, σε αντίθεση με το μέλλοντα αιώνα. Κατέληγε λέγοντας ότι δε θα πρέπει να κοπιάζουμε για την απόκτηση πρόσκαιρων αγαθών αλλά για την απόκτηση αιώνιων αγαθών, που είναι αρετές όπως η σωφροσύνη, η φρόνηση, η αγάπη και η σύνεση.
Βιβλιογραφία
Αντωνιος Αντωνιος
Γιασούχιτο Έντο
Ο Γιασούχιτο Έντο (ιαπωνικά: 遠藤 保仁, γεννήθηκε 28 Ιανουαρίου 1980) είναι Ιάπωνας ποδοσφαιριστής, ο οποίος αγωνίζεται ως μέσος για την Τζούμπιλο Ιβάτα. Είναι κάτοχος του ρεκόρ διεθνών συμμετοχών της εθνικής ομάδας της χώρας του.
Βιογραφία
Το 1998 ο Έντο υπέγραψε το πρώτο του επαγγελματικό συμβόλαιο με το σύλλογο Γιοκοχάμα Φλούγκελς. Η ομάδα συγχωνεύτηκε σχεδόν αμέσως με τη Γιοκοχάμα Μαρίνος, και το 2001 υπέγραψε με την Γκάμπα Οσάκα, όπου ανήκε μέχρι και το 2021. Στην Γκάμπα ο Έντο γνώρισε μεγάλες επιτυχίες και καθιερώθηκε ως ένας από τους καλύτερους παίκτες στο ιαπωνικό πρωτάθλημα από τα μέσα της δεκαετίας του 2000 έως τις αρχές της δεκαετίας του 2010. Κατέκτησε δύο πρωταθλήματα Ιαπωνίας (2005, 2014) και τέσσερα Κύπελλα (2008, 2009, 2014, 2015).
Στις 24 Νοεμβρίου 2009 λαμβάνει στη Κουάλα Λουμπούρ το βραβείο του παίκτη της χρονιάς από την Ασιατική Συνομοσπονδία Ποδοσφαίρου. Στις 5 Οκτωβρίου 2020 και σε ηλικία 40 ετών δίνεται δανεικός στη Τζούμπιλο Ιβάτα της δεύτερης κατηγορίας με στόχο να βοηθήσει την άνοδο της ομάδας στην πρώτη κατηγορία, κάτι που τελικά επιτεύχθηκε και ο παίκτης παρέμεινε στο σύλλογο και για την επόμενη χρονιά. Με την εθνική ομάδα της Ιαπωνίας κέρδισε δύο φορές το Ασιατικό Κύπελλο Εθνών, το 2004 και το 2011.
Τίτλοι και διακρίσεις
Γιοκοχάμα Φλούγκελς
Γκάμπα Οσάκα
Ιαπωνία
Ατομικές διακρίσεις
Εξωτερικοί σύνδεσμοι
Κατηγορία:Ιάπωνες ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ιαπωνίας Κ20 Κατηγορία:Ποδοσφαιριστές ολυμπιακής ομάδας Ιαπωνίας Κατηγορία:Ποδοσφαιριστές Εθνικής Ιαπωνίας Κατηγορία:Ποδοσφαιριστές Κυπέλλου Συνομοσπονδιών FIFA 2003 Κατηγορία:Ποδοσφαιριστές Ασιατικού Κυπέλλου Εθνών 2004 Κατηγορία:Παίκτες νικητές Ασιατικού Κυπέλλου Εθνών Ποδοσφαίρου Κατηγορία:Ποδοσφαιριστές Κυπέλλου Συνομοσπονδιών FIFA 2005 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Ασιατικού Κυπέλλου Εθνών 2007 Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Ασιατικού Κυπέλλου Εθνών 2011 Κατηγορία:Ποδοσφαιριστές Κυπέλλου Συνομοσπονδιών FIFA 2013 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Ασιατικού Κυπέλλου Εθνών 2015 Κατηγορία:Ποδοσφαιριστές Γκάμπα Οσάκα Κατηγορία:Ποδοσφαιριστές Τζε 1 Λιγκ Κατηγορία:Ποδοσφαιριστές Τζούμπιλο Ιβάτα Κατηγορία:Ποδοσφαιριστές Τζε 2 Λιγκ Κατηγορία:Νικητές βραβείου Ασιάτη Ποδοσφαιριστή της Χρονιάς Κατηγορία:FIFA Century Club
Εθνική Ιρλανδίας (ποδόσφαιρο ανδρών)
Η εθνική ομάδα ποδοσφαίρου της Ιρλανδίας, γνωστή και ως Έιρε, εκπροσωπεί την Δημοκρατία της Ιρλανδίας σε διεθνείς αγώνες και διοργανώσεις. Ελέγχεται από την Ποδοσφαιρική Ομοσπονδία της Ιρλανδίας. Η επίσημη ονομασία της είναι εθνική Δημοκρατίας της Ιρλανδίας καθώς η Δημοκρατία της Ιρλανδίας δεν ελέγχει όλο το νησί, αλλά ένα μέρος του. Στο παρόν, η έδρα της εθνικής Ιρλανδίας είναι το Στάδιο Αβίβα, το οποίο άνοιξε τον Μάη του 2010.
Ιστορία εμφανίσεων
Γενικά, η δημοκρατία της Ιρλανδίας θεωρείται μια από τις πιο επιτυχημένες ευρωπαϊκές ομάδες.
Στα Mundial
Στα Euro
* Στις ισοπαλίες μετρούν και τα παιχνίδια των πλέι-οφ που κατέληξαν στη διαδικασία των πέναλτι.
Τρέχουσα σύνθεση
Μέχρι τις 13 Οκτωβρίου 2011.
Καλύτεροι παίκτες
Μέχρι τις 12 Οκτωβρίου 2010.
Εξωτερικοί σύνδεσμοι
Κατηγορία:Εθνική Ιρλανδίας (ποδόσφαιρο)
Ζαν Μπατίστ Περέν
Ο Ζαν Μπατίστ Περέν (γαλλ. Jean Baptiste Perrin, 30 Σεπτεμβρίου 1870 – 17 Απριλίου 1942) ήταν Γάλλος φυσικός, βραβευμένος με το Βραβείο Νόμπελ Φυσικής το 1926.
Βιογραφικά στοιχεία
Ο Ζαν Μπατίστ Περέν γεννήθηκε στη Λιλ της Γαλλίας και σπούδασε στο École Normale Supérieure στο Παρίσι. Έγινε βοηθός στη σχολή κατά τη διάρκεια της περιόδου 1894-1897, όταν άρχισε η μελέτη των καθοδικών ακτίνων και των ακτίνων Χ. Το 1897 πήρε το διδακτορικό του (γαλλικά: docteur ès sciences). Τον ίδιο χρόνο διορίστηκε λέκτορας στη φυσικοχημεία στη Σορβόννη. Έγινε καθηγητής στο πανεπιστήμιο το 1910, και κατείχε αυτή τη θέση μέχρι τη γερμανική κατοχή στη Γαλλία, κατά τη διάρκεια του Β΄ Παγκόσμιου Πολέμου.
Έρευνα
Το 1895 ο Ζαν Περέν έδειξε ότι οι καθοδικές ακτίνες αποτελούνται από σωματίδια με αρνητικό ηλεκτρικό φορτίο. Υπολόγισε τον αριθμό Αβογκάντρο μέσω διαφόρων μεθόδων. Εξήγησε την ηλιακή ενέργεια με βάση τις θερμοπυρηνικές αντιδράσεις του υδρογόνου.
Μετά τη δημοσίευση του Άλμπερτ Αϊνστάιν (1905) για τη θεωρητική εξήγηση της κίνησης Μπράουν από την άποψη των ατόμων, ο Περέν έκανε το πείραμα για τη δοκιμή και την επαλήθευση των προβλέψεων του Αϊνστάιν, με αποτέλεσμα τη διευθέτηση της μακράς διαμάχης σχετικά με την ατομική θεωρία του Τζον Ντάλτον. Τιμήθηκε με το βραβείο Νόμπελ Φυσικής το 1926 για την εργασία του επί της ασυνεχούς δομής της ύλης.
Παραπομπές
Κατηγορία:Γάλλοι φυσικοί Κατηγορία:Βραβευμένοι με Νόμπελ Φυσικής Κατηγορία:Γάλλοι νομπελίστες Κατηγορία:Γάλλοι άθεοι Κατηγορία:Φυσικοί του 20ού αιώνα
Εβόρικ
Βιογραφία
Ήταν ο έφηβος γιος του Mίρo και της Σισεγου(ν)τίας και διαδέχθηκε τον πατέρα του το 583, κυβερνώντας για έναν χρόνο, πριν τον καθαιρέσει ο δεύτερος σύζυγος της μητέρας του, ο Αυδέκα, ο οποίος τον έριξε σε ένα μοναστήρι.
Μένανδρος Β΄ της Ινδίας
μικρογραφία|Αργυρή δραχμή του Μενάνδρου Β΄ (18 χλστ., 2,22 γραμ,). Εμπρόσθια όψη: Ο βασιλιάς φέρει διάδημα, κρατά [[αιγίδα και κραδαίνει δόρυ. Επιγραφή "ΒΑΣΙΛΕΩΣ ΔΙΚΑΟΥ ΜΕΝΑΝΔΡΟΥ". Οπίσθια όψη: Ο Δίας ένθρονος, κρατώντας σκήπτρο και Νίκη που κρατά στεφάνι. Αριστερά οκτάκτινος βουδιστικός τροχός. Επιγραφή σε γλώσσα Καρόσθι: Maharajasa dharmikasa Minamdrasa», δηλ. βασιλιάς Δίκαιος ("οπαδός του Ντάρμα") Μένανδρος. ]] μικρογραφία|244x244εσ|Ο βασιλιάς με θώρακα, δερμάτινες ταινίες για προστασία των μηρών και περικνημίδες, κάνει μία (βουδιστική) χειρονομία ευλογίας. Αυτή είναι η εμπρόσθια μορφή ενός τετραγωνικού νομίσματος Ινδικού τύπου του Μενάνδρου Β΄. Στην πίσω όψη: λέων που βαδίζει. Ο Μένανδρος Β΄ ο Δίκαιος ήταν ένας Ινδο-Έλληνας βασιλιάς, που κυβέρνησε στις περιοχές της Αραχωσίας και της Γκαντάρα στα βόρεια του σύγχρονου Πακιστάν, τότε περιοχές της Ινδίας.
Η περίοδος της βασιλείας του
Ο νομισματολόγος Όσ. Μποπεαράχχι προτείνει ότι ο Μένανδρος Β΄ βασίλευσε π. το 90-85 π.Χ., ενώ ο R.C. Senior προτείνει π. το 65 π.Χ. Σε αυτή την περίπτωση, ο Μενάνδρος Β΄ κυβέρνησε τα εναπομείναντα ινδο-ελληνικά εδάφη στη Γκαντάρα μετά την εισβολή του Μαύη (Maues) βασιλιά των Σκυθών.
Σχέσεις με άλλους βασιλείς
Ο Μενάνδρος Β΄ ο Δίκαιος μπορεί να ανήκε στη δυναστεία του Μενάνδρου Α΄ Σωτήρος, τού μεγαλύτερου από τους Ινδο-Έλληνες βασιλιάδες. Πιστεύεται εδώ και πολύ καιρό ότι υπήρχε μόνο ένας βασιλιάς, που ονομάζεται Μένανδρος (βλ. Συζήτηση στο Menander Ι), καθώς τα πορτρέτα τους είναι αρκετά όμοια και ο Μένανδρος Β΄ φαίνεται να ήταν ένας πιστός Βουδιστής, όπως και ο Μένανδρος Α΄, σύμφωνα με το αρχαίο βουδιστικό κείμενο Μιλίντα Πάνα (Milinda Panha). αριστερά|μικρογραφία|Ο Μενάνδρος Β΄ με διάδημα / Άλλη όψη: Νίκη. Από την άλλη πλευρά, το όνομα Μένανδρος θα μπορούσε κάλλιστα να ήταν δημοφιλές στο ινδο-ελληνικό βασίλειο και τα νομίσματα του Μενάνδρου Β΄ δεν μοιάζουν πολύ με αυτά του Μενάνδρου Α΄, ούτε εκείνων των άλλων βασιλιάδων, όπως του Στράτωνα Α΄, που πιστεύεται ότι ανήκε στη δυναστεία του. Ο νομισματολόγος R.C. Senior συνδέει τον Μένανδρο Β΄ με τον Ινδο-Έλληνα βασιλιά Αμύντα, με τον οποίο μοιράζεται πολλά μονογράμματα και επίσης χαρακτηριστικά τού προσώπου, όπως τη μυτερή μύτη και το τραβηγμένο πηγούνι. Προτείνει επίσης μία στενή σχέση με την ημι-Σκύθη βασιλιά Αρτεμίδωρο, γιος του Μάουες, δεδομένου ότι τα νομίσματά τους χρησιμοποιούν παρόμοιες παραστάσεις και βρίσκονται συχνά μαζί.
Υπάρχει μία μικρή πιθανότητα ότι ο Μένανδρος Β΄, και όχι ο Μένανδρος Α΄, να είναι στην πραγματικότητα ο βουδιστής Έλληνας βασιλιάς, που αναφέρεται στο Μιλίντα Πάνα. Αυτό το σημείο δεν έχει λυθεί, καθώς οι ελληνικές πηγές (Πλούταρχος, Πολιτικά Παραγγέλματα 28, 6) αναφέρουν ότι ο μεγάλος κατακτητής Μένανδρος Α΄ είναι αυτός, ο οποίος έλαβε την τιμή της ταφής σε αυτό που θα μπορούσε να ερμηνευτεί ως βουδιστική στούπα.
Πιο πιθανά ο Μενάνδρος Α΄ μπορεί απλά να υποστήριξε μόνο τον Βουδισμό, όπως και οι άλλοι Ινδο-Έλληνες βασιλείς και μάλλον να ήταν ο πρωταγωνιστής του Μιλίντα Πάνα, λόγω της περιγραφόμενης φήμης του, ενώ ο Μένανδρος Β΄, ένας ανήλικος βασιλιάς, μπορεί να ήταν ένθερμος οπαδός του Βουδισμού, όπως φαίνεται από τα νομίσματά του.
Νομίσματα του Μενάνδρου Β΄
μικρογραφία|350x350εσ|Νόμισμα του Μενάνδρου Β΄. Εμπρόσθια όψη: Ο Μένανδρος Β΄ φέρει διάδημα (ταινία νικητή). Επιγραφή: ΒΑΣΙΛΕΩΣ ΔΙΚΑΙΟΥ ΜΕΝΑΝΔΡΟΥ. Οπίσθια όψη: Πτερωτή μορφή (Νίκη) με φωτοστέφανο, κρατεί στεφάνι και κλάδο φοίνικα. Επιγραφή σε γλώσσα Καρόσθι: MAHARAJASA DHARMIKASA MENADRAS, δηλ. του βασιλιά Δικαίου ("οπαδού του [[Ντάρμα|Ντάρμα") Μενάνδρου.]] μικρογραφία|Ο Μένανδρος Β΄ με τη Νίκη σε χειρονομία ευλογίας και καθισμένο λιοντάρι. μικρογραφία|Ο λέων στα νομίσματα του Μενάνδρου Β΄ είναι παρόμοιος με εκείνον των Στηλών του Ασόκα: καθιστή στάση, προεξέχουσα γλώσσα και χαίτη. Λεπτομέρεια του ινδικού τυποποιημένου νομίσματος του Μενάνδρου Β΄. Τα νομίσματα του Μενάνδρου Β΄ φέρουν την αναφορά Μενάνδρου Δικαίου ("βασιλιά του Ντάρμα" στη γλώσσα Καρόστι (Kharoshti)), υποδηλώνοντας ότι υιοθέτησε τη βουδιστική πίστη. Ο Μένανδρος Β΄ έκοψε μόνο ινδικά αργυρά νομίσματα. Αυτά απεικονίζουν στην εμπρόσθια όψη τον βασιλιά με διάδημα (ταινία νικητή αθλητή) ή κράνος του τύπου του Μενάνδρου Α΄. Στην οπίσθια όψη έχουμε μία ποικιλία παραστάσεων: έναν βασιλιά έφιππο, τη Νίκη και έναν καθήμενο Δία του τύπου του Αντιαλκίδα και του Αμύντα Νικάτορα, αλλά με έναν οκτάκτινο βουδιστικό τροχό, αντί για τον μικρό ελέφαντα εκείνων.
Τα χάλκινά του φέρουν την Αθηνά όρθια, με δόρυ και κλαδί φοίνικα, ασπίδα στα πόδια της, που κάνει χειρονομία ευλογίας με το δεξί της χέρι, παρόμοια με τη βουδιστική βιτρίκα μούτρα. Άλλες παραλλαγές έχουν έναν βασιλιά, που κάνει την ίδια χειρονομία.
Στην πίσω πλευρά υπάρχει ένας λέων, σύμβολο του Βουδισμού, όπως φαίνεται και στους κίονες του Μαυρύα βασιλιά Ασόκα. Γενικά, τα νομίσματα του Μενάνδρου Β΄ είναι αρκετά λίγα, τα οποία δείχνουν μία μάλλον βραχεία βασιλεία.
Ένας σύγχρονος του Μενάνδρου Β΄ βασιλιάς, που παριστά τον βουδιστικό λέοντα στα νομίσματά του, είναι ο Ινδο-Σκύθης βασιλιάς Μάουες, περίπου το 85 π.Χ.
Εξωτερικοί σύνδεσμοι
Κατηγορία:Έλληνες Βασιλείς Βακτρίας & Ινδίας
Jugantor
Η Jugantor (βεγγαλικά: দৈনিক যুগান্তর) είναι μια καθημερινή εφημερίδα στη βεγγαλική γλώσσα. Η εφημερίδα τυπώνεται και δημοσιεύονται από την Jamuna Printing and Publishing Ltd., που ιδρύθηκε το 1999, και οι διοικητικές πράξεις εποπτεύονται από την Jamuna Media Ltd. Είναι η μεγαλύτερη σε κυκλοφορία εφημερίδα του Μπαγκλαντές και μια από τις βεγγαλικές εφημερίδες με τις περισσότερες πωλήσεις.
Αναφορές
Κατηγορία:Εφημερίδες με τόπο έκδοσης το Μπανγκλαντές‎
Cursus honorum
Cursus honorum (σε ακριβή μετάφραση «κούρσα αξιωμάτων», πιο ελεύθερα «διοικητική θητεία») ονομαζόταν στην Αρχαία Ρώμη η ακολουθία πολιτικών-στρατιωτικών αξιωμάτων που αναλάμβαναν οι συγκλητικοί καθώς ανέρχονταν ιεραρχικά, τόσο κατά την περίοδο της Δημοκρατίας, όσο και κατά τους πρώτους Αυτοκρατορικούς Χρόνους. Αν και θεωρητικά όλοι οι Ρωμαίοι πολίτες είχαν ίσες ευκαιρίες για να αναλάβουν αξιώματα, στην πραγματικότητα ένα πλούσιο cursus honorum σε χαμηλή ηλικία αποτελούσε προϋπόθεση για ανέλιξη στα ανώτερα αξιώματα του κράτους.
Γενικά στοιχεία
Τις παρεκτροπές που θα μπορούσε να προκαλέσει μια τόσο προσωποκεντρική αντίληψη για τη δημοκρατία, ερχόταν να περιορίσει το cursus honorum: διασφάλιζε πως οι κάτοχοι των κορυφαίων αξιωμάτων θα είχαν νωρίτερα θητεύσει σε χαμηλότερες θέσεις, σαν αναγκαίο «βιογραφικό σημείωμα» με τα αξιώματα που έπρεπε να ανεβεί σαν σκαλοπάτια ένας συγκλητικός. Έτσι αποτρεπόταν το ενδεχόμενο κάποιος άπειρος να αναλάβει θέση-κλειδί στον κρατικό μηχανισμό, βασιζόμενος μόνο στις ψήφους που του χάριζε μια περιστασιακή δόξα ή η οικογένειά του.
Μερικά χρόνια αργότερα, οι μεταρρυθμίσεις του Σύλλα όρισαν να παρεμβάλλεται μια περίοδος δέκα ετών ανάμεσα στην ανάληψη κορυφαίων αξιωμάτων. Αναγνωρίζοντας πως κάποιος μπορούσε να επαναλάβει το προσωπικό του επίτευγμα, να συγκεντρώσει δηλαδή στο πρόσωπό του μεγάλη δύναμη και να κυβερνήσει σχεδόν σαν απόλυτος ηγεμόνας, ο Σύλλας επιθυμούσε να αποτρέψει την ανεξέλεγκτη πολιτική άνοδο φιλόδοξων στρατιωτικών. Τελικά οι σχετικοί νόμοι απέτυχαν και μέχρι τα τέλη του 1ου αιώνα π.Χ. η δημοκρατία εξέπνευσε.
Δείτε επίσης
Κατηγορία:Ρωμαϊκό δίκαιο Κατηγορία:Αρχαίοι Ρωμαϊκοί τίτλοι Κατηγορία:Λατινικές φράσεις
Μαλάρικ
Ο Μαλάρικ ή Αμαλάρικ, λατιν.: Malaric, Amalaric, (άκμασε το 585) ήταν ο τελευταίος άνθρωπος που διεκδίκησε τη βασιλεία των Σουηβών της Γαλικίας.
Βιογραφία
Το 585, αφότου ο τελευταίος βασιλιάς, ο Αυδέκα ηττήθηκε και αιχμαλωτίστηκε από τους Βησιγότθους, ο Mαλάρικ, ο οποίος ισχυριζόταν ότι ήταν συγγενής του βασιλιά Mίρο, ξεσηκώθηκε σε εξέγερση.
Σύμφωνα με τον Ιωάννη του Μπίκλαρ, «νικήθηκε από τους στρατηγούς του βασιλιά Λιουβιγγέλδ και συνελήφθη και παρουσιάστηκε αλυσοδεμένος στον Λιουβιγγέλδ».
Πολυμέρεια
Πολυμέρεια (στα Αγγλ.: merosity και στα Γαλλ.: polymery, ονομάζεται επίσης και X-Mérie ή n-Mérie), αναφέρεται στον αριθμό των συμμετρικών τμημάτων (γενικά αξονική συμμετρία) των σπειρών (περιάνθιο, φύλλα, κλαδιά) ενός φυτού.
Συνηθέστερα χρησιμοποιείται στο πλαίσιο των λουλουδιών, στην οποία περίπτωση αναφέρεται στον αριθμό των σεπάλων (sepals) στον κάλυκα, τον αριθμό των πετάλων στην στεφάνη του άνθους και τον αριθμό των στημόνων σε κάθε βλαστικό κρίκο του ανδρείου (androecium). Ο όρος μπορεί επίσης να χρησιμοποιηθεί, για να αναφερθεί στον αριθμό των φύλλων στις ελικώσεις των φύλλων.
Σημειώσεις
<references group="Σημ." /> <references group="Παρ. Σημ." />
Πρόσθετη ανάγνωση
Κατηγορία:Μορφολογία φυτών
Δρεπανοσκαλίδρα
Ονοματολογία
Η επιστημονική ονομασία του γένους και του είδους παρουσιάζει ενδιαφέρον από ετυμολογικής απόψεως. Η ονομασία του γένους Calidris είναι η λατινική απόδοση της ελληνικής Καλίδρις που, όμως, είναι μεταγενέστερη γραφή της αυθεντικής και ορθότερης λέξης Σκαλίδρις. Η ετυμολογία της λέξης σκαλίδρις δεν έχει απόλυτα επιβεβαιωθεί, αλλά είναι πιθανές δύο εκδοχές:
Σύμφωνα με την πρώτη -και πιθανότερη εκδοχή- προέρχεται από τα συνθετικά, σκάλλω «αναζητώ, ερευνώ και ΜΑ σκάβω» + ύδωρ «νερό», που σημαίνει «αυτός που ερευνά/σκάβει στο νερό», παραπέμποντας στον χαρακτηριστικό τρόπο αναζήτησης της τροφής, όχι μόνον του συγκεκριμένου πτηνού αλλά και πολλών άλλων καλοβατικών. Ωστόσο, σύμφωνα με αυτή την εκδοχή η ορθότερη γραφή θα έπρεπε να είναι σκαλ-ύδρις.
Σύμφωνα με την δεύτερη εκδοχή, η λέξη σκαλίδρις μπορεί να προέρχεται από το σκαλίς, -ίδος «εργαλείο σκαλίσματος, αξίνα» [ΕΤΥΜ. < θ. σκαλ- του σκάλλω + κατάληξη –ίς, -ίδος (πρβλ. ραφ-ίς, σκαφ-ίς)], οπότε ορθώς γράφεται με -ι- και όχι με -υ-.
Η ονομασία του είδους ferruginea [ferrūgo (γεν. ferrūginis] σημαίνει «αυτός που σχετίζεται με την σκωρία (σκουριά) του σιδήρου», κατ’ αντιστοιχίαν ο «σκωριόχρωμος», που παραπέμπει στο χρώμα του αναπαραγωγικού πτερώματος του είδους.
Η λαϊκή ονομασία δρεπανοσκαλίδρα, παραπέμπει στο δρεπανοειδές σχήμα του ράμφους του πτηνού.
Συστηματική ταξινομική
Το είδος περιγράφηκε για πρώτη φορά, το 1763, από τον Ποντόπινταν (Pontoppidan) στη Δανία ως Tringa ferrugineus.
Η συστηματική του είδους είναι ξεκάθαρη, αν και παλαιότερα είχε προταθεί ως είδος-τύπος του γένους Erolia, αλλά τα δεδομένα αλληλουχίας DNA είναι σήμερα ανεπαρκή για την επίλυση των φυλογενετικών του σχέσεων.
Γεωγραφική κατανομή
Η αναπαραγωγική επικράτεια εκτείνεται σε πολύ μεγάλα γεωγραφικά πλάτη, σε μια σχετικά στενή ζώνη της Β. Σιβηρίας, κοντά στον Αρκτικό αλλά και στα εκεί νησιά (Σέβερναγια Ζεμλιά, κ.α.). Το γεωγραφικό μήκος αυτής της ζώνης αρχίζει ανατολικά από τη νήσο Νόβαγια Ζέμλια, στη Χερσόνησο Γιαμάλ, για να φθάσει προς ανατολάς μέχρι τη Θάλασσα και τη Χερσόνησο Τσούκτσι, περίπου, ενώ σπανιότερα εκτείνεται μέχρι την Δ. Αλάσκα.
Οι κύριες περιοχές διαχείμασης βρίσκονται στα νότια των περιοχών αναπαραγωγής, ανάλογα με το εκάστοτε γεωγραφικό μήκος, αλλά σε πολύ μακρινή κλίμακα, διότι οι πληθυσμοί της ανατολικής Σιβηρίας, μεταναστεύουν προς την Ωκεανία. Οι πληθυσμοί που περνάνε πάνω από την Ευρώπη, διαχειμάζουν είτε στη ΒΔ. και παραμεσόγεια Αφρική -πολύ μικρό ποσοστό-, είτε σε όλη την Α. και Ν. Αφρική.
Οι διαχειμάζοντες πληθυσμοί στην Ευρώπη είναι ελάχιστοι (<1000 άτομα) και καταγράφονται σε Ισπανία και Πορτογαλία. Πηγές:
Μεταναστευτική συμπεριφορά
Όπως προαναφέρθηκε, η δρεπανοσκαλίδρα είναι αυστηρά μεταναστευτικό πτηνό μεγάλων αποστάσεων, δηλαδή αναπαράγεται κατά τη διάρκεια του καλοκαιριού του Β. ημισφαιρίου και διαχειμάζει κατά τη διάρκεια του καλοκαιριού του Ν. ημισφαιρίου στις προτιμώμενες ακραίες περιοχές (μέχρι 15.000 χιλιόμετρα μακριά), ενώ τις ενδιάμεσες περιοχές τις χρησιμοποιεί μόνον ως μεταναστευτικούς σταθμούς διατροφής και ξεκούρασης. Είναι χαρακτηριστικό ότι, από όλα τα καλοβατικά, η δρεπανοσκαλίδρα έχει το μικρότερο εύρος αναπαραγωγικής επικράτειας σε σχέση με εκείνο των περιοχών μη-αναπαραγωγής του.
Οι μεταναστευτικές οδοί που ακολουθεί το φθινόπωρο (αναχώρηση) και την άνοιξη (επιστροφή), εξαρτώνται από το γεωγραφικό μήκος των περιοχών αναπαραγωγής. Οι πληθυσμοί της δυτικής Παλαιαρκτικής ακολουθούν τρεις μεταναστευτικές οδούς, όπως φαίνεται από δεδομένα δακτυλίωσης: η πρώτη οδός ακολουθεί τις ακτές της Νορβηγίας και της Βαλτικής για να καταλήξει μετά από μεγάλο ταξίδι στην Δ. Αφρική. Μικρό ποσοστό των πτηνών που ακολουθούν αυτή την οδό, πηγαίνουν ακόμη δυτικότερα, φθάνοντας μέχρι τα Νησιά του Πράσινου Ακρωτηρίου. Η δεύτερη οδός περνάει πάνω από την Α. Ευρώπη, τη Μεσόγειο και, είτε μέσω των ακτών, είτε από τα ηπειρωτικά φθάνει πάλι στη Δ. Αφρική και στον Κόλπο της Γουινέας. Η τρίτη οδός, τέλος, περνάει πάνω από τη Ρωσία και την Κασπία Θάλασσα για να φθάσει στη Μέση Ανατολή, τις ακτές της Αραβικής Θάλασσας και του Περσικού Κόλπου και, από εκεί, στις χώρες της Α. και Ν. Αφρικής.